CELEX: 31988R3565
Language: ro
Date: 1988-11-16 00:00:00
Title: Regulamentul (CEE) nr. 3565/88 al Comisiei din 16 noiembrie 1988 privind clasificarea anumitor mărfuri în Nomenclatura Combinată

02/Volumul 04
            
            
               RO
            
            
               Jurnalul Ofícial al Uniunii Europene
            
            
               83
            
         31988R3565
   
               L 311/25
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 3565/88 AL COMISIEI
   
   din 16 noiembrie 1988
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 1315/88 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesară stabilirea dispozițiilor privind clasificarea mărfurilor incluse în anexa la prezentul regulament;
   întrucât Regulamentul (CEE) nr. 2658/87 a stabilit regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care o include pe aceasta parțial sau, eventual, îi adaugă subdiviziuni și care se stabilește prin reglementări comunitare specifice, în vederea aplicării de măsuri tarifare sau de altă natură în cadrul schimburilor de mărfuri;
   întrucât, pentru aplicarea regulilor generale menționate, mărfurile descrise în coloana 1 din tabelul inclus în anexa la prezentul regulament trebuie clasificate la codurile NC corespunzătoare, indicate în coloana 2, în conformitate cu explicațiile incluse în coloana 3;
   întrucât Comitetul pentru Nomenclatură nu a emis nici un aviz în termenul acordat de către președintele său,
   ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului inclus în anexă trebuie să fie clasificate în Nomenclatura Combinată la codurile NC corespunzătoare, indicate în coloana 2 din tabelul menționat.
   Articolul 2
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 noiembrie 1988.
      
         
            Pentru Comisie
         
         
            COCKFIELD
         
         
            Vicepreședinte
         
      
   
   
      (1)  JO L 256, 7.9.1987, p. 1.
   
      (2)  JO L 123, 17.5.1988, p. 2.
   ANEXA
   
               Descrierea mărfii
            
            
               Clasificare (cod NC)
            
            
               Explicație
            
         
               (1)(1)
            
            
               (2)
            
            
               (3)
            
         
               1.
            
            
               Gumă de mestecat, cu o compoziție din nicotină fixată pe o rășină schimbătoare de ioni (2 miligrame de nicotină per gumă), din glicerol, dintr-un polimer sintetic, din carbonat de sodiu, din hidrogenocarbonat de sodiu, din d-glucitol (sorbitol), cât și din arome destinate în principal să simuleze gustul de tutun, a cărei utilizare este indicată persoanelor care doresc să renunțe la fumat.
            
            
               2106 90 91
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textul de la codurile 2106, 2106 90 și 2106 90 91.
               Acest produs care nu conține zahăr nu intră în sfera de aplicare a codului 1704 10 (a se vedea, de asemenea, „notele explicative din Sistemul Armonizat”, poziția 2106 litera B punctul 9).
            
         
               2.
            
            
               Furoat de mometazonă (DCIM)
            
            
               2937 29 90
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textul de la codurile 2937, 2937 29 și 2937 29 90.
               Nu este vorba despre un derivat halogenat al unui hormon corticosuprarenal din codul 2937 22 00, ci despre un derivat al unui asemenea produs.
            
         
               3.
            
            
               Folie autoadezivă din material plastic acoperită pe o față cu trinitrat de glicerol amestecat cu un adeziv acrilic conținând 4 mg sau mai mult de trinitrat de glicerol pe centimetru pătrat, protejat de o peliculă detașabilă
            
            
               3005 10 00
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textul de la codurile 3005 și 3005 10 00.